Külli Lokko

Külli Lokko (sündinud 9. augustil 1957 Loksal) on Eesti kultuurikorraldaja, pedagoog ja koorijuht. Ta on oma kooridega võitnud mitu mainekat rahvusvahelist koorifestivali. 2015. aasta märtsis võitis tema juhendatav E STuudio Noortekoor Eesti esimese harrastuskoorina New Yorgi koorifestivalil Carnegie Hallis kulddiplomi. Eesti Kooriühing valis ta 2015. aastal aasta dirigendiks.. Külli Lokko omandas kultuuriharidustöötaja magistrikraadi ja koorijuhi eriala Tallinna Pedagoogilises Instituudis 1983. aastal, kus tema õpetaja oli Merike Aarma. Koorijuhi õpingutest on Lokko oma pedagoogiliseks eeskujuks toonud Gunnar Flossi. Aastatel 1978–1987 töötas ta Fr. Tuglase nimelises Ahja Keskkoolis muusikaõpetajana ja koolikooride dirigendina. Aastatel 1987–1989 oli ta Räpina Ühisgümnaasiumi muusikaõpetaja ja koolikooride dirigent. 1989. aastal sai temast Põlva kultuurikeskuse muusikajuht. Seal oli tema tööks kontsertide, piirkondlike laulupidude ja koorimuusikapäevade korraldamine. Sellel ametikohal töötas Külli Lokko 1996. aastani. 1997–2002 oli ta Põlva kultuurikeskuse juhataja. 2002. aastal sai Lokkost SA Tartu Tähtvere Puhkepark juhataja. Tema ülesandeks oli vastselt loodud asutuse reorganiseerimine ja tegevuse juhtimine. Alates 2010. aastast töötab Külli Lokko Heino Elleri nimelise Tartu muusikakooli kooristuudio juhatajana. Kultuurijuhtimise kõrvalt on Lokko alaliselt koore juhatanud. 1989. aastal asutas Lokko E STuudio kooristuudio, kus ta tegutseb dirigendina tänini. Külli Lokko on olnud mitme maakondliku laulupeo eri kooriliikide juht. Ta juhib MTÜ E STuudio Noortekoori tegevust ning on olnud tegev kõikide E STuudio kooride ja Elleri kooristuudio välisreiside peakorraldajana. Välisreise on alates 1997. aastast olnud kokku 40. 2018. aastal avas Lokko Tartus Aparaaditehase hoones E STuudio koori- ja tantsukooli. Koolis õpetatakse noortele klassikalist koorimuusikat, levi- ja popmuusikat, teatri-, muusikali- ja filmimuusikat ning pärimus- ja folkmuusikat. Koolis tegutseb ka poistekoor. 2011. aastal võitis E STuudio kammerkoor Norras Bergenis toimunud rahvusvahelisel Griegi koorikonkursil kaks esikohta. 2014. aastal võitis E STuudio noortekoor mainekal rahvusvahelisel Corki koorikonkursil peaauhinna ja pälvis Fleischmanni rändkarika. E STuudio Noortekoor võitis 2016. aastal Seghizzi rahvusvahelise koorifestivali peaauhinna, kaks kategooriat ning pälvis muidki tunnustusavaldusi (sh tunnistati Lokko konkursi parimaks dirigendiks). E STuudio koorid on saanud ka riiklikke tunnustusavaldusi, näiteks Põlva aasta kultuuriteo, Tartu aasta kultuurikandja ja Kultuurkapitali Aasta kultuuripärli nimetuse. 2015. aastal võitis Elleri muusikakooli tütarlastekoor Hispaanias Canta al mar'i rahvusvahelisel koorifestivalil noortekooride kategoorias esikoha ja vaimulikus kategoorias teise koha. 2008 – Põlvamaa kultuuripärl 2015 – Eesti Kooriühingu aasta kooridirigent 2016 – Põlvamaa teenetemärk 2016 – parim dirigent Itaalias toimunud rahvusvahelisel koorikonkursil Seghizzi 2018 – Eesti Kooriühingu aasta korraldaja 2019 – parim dirigent Prantsusmaal toimunud rahvusvahelisel koorikonkursil Florilège Vocal de Tours 2022 – Gustav Ernesaksa Fondi kooriliikumise edendamise stipendium Külli Lokko on abielus, tal on kolm last. Hobina tegeleb Lokko jääveinide valmistamisega. 2000. aastast on Külli Lokko Reformierakonna liige. Eesti Kooriühing "Arhiivikoopia". Originaali arhiivikoopia seisuga 29. jaanuar 2016. Vaadatud 28. detsembril 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 1. jaanuar 2017. Vaadatud 23. jaanuaril 2016.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 4. märts 2016. Vaadatud 28. detsembril 2015.{{netiviide}}: CS1 hooldus: arhiivikoopia kasutusel pealkirjana (link) http://www.lounaleht.ee/index.php?page=1&id=6368 "Arhiivikoopia". Originaali arhiivikoopia seisuga 5. märts 2016. Vaadatud 28. detsembril 2015.{{netiviide}}: CS1 hooldus: arhiivikoopia kasutusel pealkirjana (link) "E STuudio Noortekoori dirigendid. E STuudio Noortekoori veebisait". Originaali arhiivikoopia seisuga 8. august 2020. Vaadatud 26. aprillil 2020. Aime Jõgi (31. august 2018). "Dirigent Külli Lokko lõi Aparaaditehasesse koori- ja tantsukooli". Tartu Postimees. "E STuudio koori- ja tantsukool". http://www.kooriyhing.ee/est/1699/49/e-stuudio-kammerkoor-v%C3%B5itis-bergenis-toimunud-rahvusvahelisel-griegi-koorikonkursil-kaks-esikohta[alaline kõdulink] http://www.kooriyhing.ee/est/1699/361/e-stuudio-noortekoor-v%C3%B5itis-iirimaal-konkursi[alaline kõdulink] "Arhiivikoopia". Originaali arhiivikoopia seisuga 6. märts 2016. Vaadatud 28. detsembril 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 31. juuli 2016. Vaadatud 28. detsembril 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 14. november 2016. Vaadatud 28. detsembril 2015.{{netiviide}}: CS1 hooldus: arhiivikoopia kasutusel pealkirjana (link) Delfi (28.07.2016). "VÕIT! E STuudio noortekoor sai Itaalias esikoha". Delfi. Vaadatud 04.06.2019. Eesti Kooriühing. "Koorimuusika aastapreemiad 2018 jagatud!". Originaali arhiivikoopia seisuga 29. jaanuar 2019. Florilège Vocal de Tours. "Prize list of the 48th Florilège Vocal de Tours". Florilège Vocal de Tours koduleht. Originaali arhiivikoopia seisuga 5.06.2019. Vaadatud 04.06.2019. https://www.facebook.com/LokkoJaaveinid "Arhiivikoopia". Originaali arhiivikoopia seisuga 5. märts 2016. Vaadatud 28. detsembril 2015.{{netiviide}}: CS1 hooldus: arhiivikoopia kasutusel pealkirjana (link) http://tartu.postimees.ee/1945059/kulli-lokko-tahab-panna-tahtveres-elu-kaima http://etv.err.ee/v/kultuurisaated/op/videod/2ef4d3cc-9fa4-418b-9cfd-c98907a01055 http://www.rahvakultuur.ee/?v=181&i=1417